CELEX: 32018D1669
Language: fi
Date: 2018-11-06 00:00:00
Title: Komission täytäntöönpanopäätös (EU) 2018/1669, annettu 6 päivänä marraskuuta 2018, eläinten tunnistamisesta ja rekisteröinnistä annetun neuvoston direktiivin 92/102/ETY 3 artiklan 2 kohdassa säädetyn poikkeuksen myöntämisestä tietyille jäsenvaltioille tehdyn päätöksen 2006/80/EY kumoamisesta (tiedoksiannettu numerolla C(2018) 7239)

8.11.2018   
               
               
                  FI
               
               
                  Euroopan unionin virallinen lehti
               
               
                  L 278/28
               
            
         KOMISSION TÄYTÄNTÖÖNPANOPÄÄTÖS (EU) 2018/1669,
         annettu 6 päivänä marraskuuta 2018,
         eläinten tunnistamisesta ja rekisteröinnistä annetun neuvoston direktiivin 92/102/ETY 3 artiklan 2 kohdassa säädetyn poikkeuksen myöntämisestä tietyille jäsenvaltioille tehdyn päätöksen 2006/80/EY kumoamisesta
         
            
               (tiedoksiannettu numerolla C(2018) 7239)
            
         
         (Ainoastaan italian-, portugalin-, ranskan-, slovakin-, sloveenin- ja tšekinkieliset tekstit ovat todistusvoimaiset)
         EUROOPAN KOMISSIO, joka
         ottaa huomioon Euroopan unionin toiminnasta tehdyn sopimuksen,
         ottaa huomioon sikojen tunnistamisesta ja rekisteröinnistä 15 päivänä heinäkuuta 2008 annetun neuvoston direktiivin 2008/71/EY (1) ja erityisesti sen 3 artiklan 2 kohdan,
         sekä katsoo seuraavaa:
         
                     (1)
                  
                  
                     Direktiivissä 2008/71/EY määritellään sikojen tunnistamista ja rekisteröintiä koskevat vähimmäisvaatimukset.
                  
               
                     (2)
                  
                  
                     Direktiivin 2008/71/EY 3 artiklan 1 kohdan mukaan jäsenvaltioiden on varmistettava, että toimivaltaisella viranomaisella on käytettävissään ajan tasalla oleva luettelo kaikista alueellaan sijaitsevista tiloista, joilla pidetään mainitussa direktiivissä tarkoitettuja eläimiä.
                  
               
                     (3)
                  
                  
                     Direktiivin 2008/71/EY 3 artiklan 2 kohdassa säädetään, että jäsenvaltioille voidaan myöntää lupa jättää kyseisen direktiivin 3 artiklan 1 kohdassa edellytetyn luettelon ulkopuolelle luonnolliset henkilöt, jotka pitävät yhtä omaan käyttöön tai kulutukseen tarkoitettua sikaa, jos kyseiselle eläimelle tehdään kyseisessä direktiivissä säädetyt tarkastukset ennen eläimen siirtämistä.
                  
               
                     (4)
                  
                  
                     Komission päätöksessä 2006/80/EY (2) valtuutetaan Tšekki, Ranska, Italia, Portugali, Slovenia ja Slovakia soveltamaan direktiivin 2008/71/EY 3 artiklan 2 kohdassa säädettyä poikkeusta sellaisten tilojen osalta, joilla pidetään vain yhtä sikaa.
                     Tšekki, Ranska, Italia, Portugali, Slovenia ja Slovakia ovat vahvistaneet, että ne eivät enää sovella direktiivin 2008/71/EY 3 artiklan 2 kohdassa säädettyä poikkeusta sellaisten tilojen osalta, joilla pidetään vain yhtä sikaa.
                  
               
                     (5)
                  
                  
                     Sen vuoksi päätös 2006/80/EY olisi kumottava.
                  
               
                     (6)
                  
                  
                     Tässä päätöksessä säädetyt toimenpiteet ovat pysyvän kasvi-, eläin-, elintarvike- ja rehukomitean lausunnon mukaiset,
                  
               ON HYVÄKSYNYT TÄMÄN PÄÄTÖKSEN:
         
            1 artikla
            Kumotaan päätös 2006/80/EY.
         
         
            2 artikla
            Tämä päätös on osoitettu Tšekin tasavallalle, Ranskan tasavallalle, Italian tasavallalle, Portugalin tasavallalle, Slovenian tasavallalle ja Slovakian tasavallalle.
         
         
            Tehty Brysselissä 6 päivänä marraskuuta 2018.
            
               
                  Komission puolesta
               
               Vytenis ANDRIUKAITIS
               
                  Komission jäsen
               
            
         
         
            (1)  EUVL L 213, 8.8.2008, s. 31.
         
            (2)  Komission päätös 2006/80/EY, tehty 1 päivänä helmikuuta 2006, eläinten tunnistamisesta ja rekisteröinnistä annetun neuvoston direktiivin 92/102/ETY 3 artiklan 2 kohdassa säädetyn poikkeuksen myöntämisestä tietyille jäsenvaltioille (EUVL L 36, 8.2.2006, s. 50).